1. Hozzon létre HTML oldalt csillagda.html néven! Állítsa be az oldal nyelvét magyarra és a kódolását UTF-8-ra!
2. A böngésző címsorában megjelenő cím „Pannon Csillagda” legyen!
3. A weboldal fejrészében helyezzen el hivatkozást a csillagda.css stíluslapra!
4. Állítsa be a stíluslapon, hogy a weboldalon a betűk színének kódja 2c3e50 legyen!
5. Alakítsa ki a weboldal fejrészét:
   * Hozzon létre egy keretet (div), azonosítója legyen: fejlec.
   * Az így létrehozott kereten belülre illessze be a logo.png képet. A kép azonosítója legyen: logo.
   * Állítsa be a stíluslapon, hogy a kép magassága 100 pixel, a felső külső margója 10 pixel, a baloldali külső margója 50 pixel legyen
6. A tartalomhoz a fejléc alatt hozzon létre egy keretet tartalom azonosítóval. Az így létrehozott keretbe másolja be az UTF-8 kódolású forras.txt állomány tartalmát!
7. Alakítsa ki a címet, alcímet és formázza meg a stíluslapon definiált h1, h2 stílusokkal! A weboldal címe („Pannon Csillagda - Bakonybél”) 1-es szintű címsor, az alcím („Magyarország első számú…”, pedig 2-es szintű címsorok legyen! Állítsa be a stíluslapon, hogy a h1-es címsor betűmérete 50 pont, a h2-es címsor betűmérete 16 pont legyen. Mindkettő csupa nagybetűvel jelenjen meg.
8. Az alcím alatt hozzon létre egy keretet „hasabok” azonosítóval, melyen belül alakítsa ki a négy hasábot a minta szerint. A „hasabok” azonosítójú keret legyen 1200 pixel széles, középre igazított és a felső külső margója legyen 50 pixel.
   * A „hasabok” kereten belül alakítsa ki a négy hasábot. Egy hasáb kialakításához hozzon létre egy keretet „hasab” azonosítóval. (ezt 4-szer kell megtennie)
   * A „hasab” kereteken belül helyezze el a kör alakú képeket. A képek azonosítója „hasabkep” legyen. A képek alatti címek h3 címsorúak legyenek. Alakítsa ki a cím alatti bekezdést is.
   * A „hasab” keret szélesség 250 pixel legyen, margója körbe 25 pixel. Végezze el a stíluslapon azt a beállítást is, mellyel a négy hasáb egymás mellé kerül.
9. A „hasabok” keret alatt hozzon létre egy keretet „terkep” azonosítóval. A keretbe szúrja be a terkep.png képet. A stíluslapon állítsa be, hogy a „terkep” azonosítójú keret már ne tartozzon a hasábok közé!
10. A „terkep” azonosítójú keret alatt hozza létre a nyitva tartást tartalmazó részt. A „Nyitva tartás” szöveg h2-es címsor a többi h3-as címsor legyen.
11. A tartalom keret alatt hozzon létre egy újabb keretet a lábléchez! A keret azonosítója legyen: „lablec”! A láblécben jelenjen meg a mintán látható szöveg, mely a „pannoncsillagda.net” oldalra hivatkozik.
12. A stíluslapon állítsa be, hogy a hivatkozás alap esetben ne legyen aláhúzott, és a szövegszíne fehér legyen! Ha az egeret a hivatkozás fölé visszük, a szöveg legyen fekete és félkövér!